MAEZTU PEREZ (EH Bildu, 2014-11-14):
Eskerrik asko presidente jauna. Eguerdi on guztioi berriro ere.
Irmotasunez esaten duzu defendatzen duzuela Garoñaren betirako itxiera. Guk ez dugu hori ikusten. Datu bat emango dizut. Zure 10 minutuetan hainbat bider aipatu duzu Nuclenor. Bai, Nuclenor da Garoñaren jabea eta Nuclenorren % 50aren jabea Iberdrola da. Eta bai uste dugu alde horretatik askoz gehiago egin ahal dela.
Lehenengo eta behin, gogoratu behar dizut otsailean onartutako legez besteko proposamen horretan, Ganbara honetan gehiengoz onartutako legez besteko proposamen horretan, baliabide instituzional eta juridiko guztiak erabiltzea eskatzen zitzaiola Eusko Jaurlaritzari; instituzionalak eta juridikoak.
Instituzionalak esaten duzu instituziotik instituzioetara egin behar direla. Ez dakigu zeintzuk diren. Badakigu Urkullu jauna Rajoyrekin batzartu egin zela sekretuan. Ez dakigu Garoña mahai gainean egon zen ala ez. Guretzako da gai bat ateratzeko modukoa, mehatxu nuklearraren gaia bada ateratzeko modukoa. Ez dakigu zuek jakingo duzuen.
Baina juridikoak ere aipatzen ziren eta hor errege dekretu bat dago. Errege dekretu bat onartu zuen Espainiako Gobernuak. Ez duzue inongo ekimen juridikorik abiarazi errege dekretu horren kontra. Ez dago zereginik alde horretatik? Guk uste dugu baietz, badagoela, Arabako Batzar Nagusiak abiarazitako bidea adibidez.
Beste alde batetik, gutunak bidali bakarrik ez, batzar bat egin zela esaten didazu, 2014ko martxoan egin zela, eta oraindik erabaki bat hartuta ez zeukala esan zuela Nuclenorrek. Martxoan erabakirik hartuta ez zeukala, maiatzean CSNk –Segurtasun Nuklearreko Kontseiluak– eskatzen dio dokumentazio gehigarria eta irailean eskaera ofiziala egiten du. Martxoan ez dauka gauzak argi eta aurtengo irailean eskaera formala egin du? Guk ez dugu sinesten ez zuk emandako erantzuna, baizik eta oso argi zeukala zuekin bildu zenean ere Iberdrolak, kasu honetan Nuclenorrek, zein izango zen euren jarrera.
Jarrera irmo bat eskatzen dugunean, adibidez da oso arraro ikusten dugulako batzar hori egin eta orain, 6-7 hilabete beranduago, jakitea batzar hori egin dela. Zergatik ez zen egin publiko batzar hori? Beste batzar batzuk publiko egiten dira.
"Galán ratifica a Urkullu el compromiso de Iberdrola con el País Vasco", argazki eta guzti. Zergatik ez argazki bat Nuclenorrekin? El Gobierno Vasco va a solicitar a Iberdrola que cumpla lo que la mayoría social y política de este país opina sobre la reapertura de Garoña, con foto y con titular. Zergatik ez? Zergatik ez irmotasun berdina? Zergatik ez adibidez, Boliviak erabaki zuenean Iberdrolaren lau filial expropiatzea orduan Eusko Jaurlaritza irtetzen da komunikatu bategaz esanez, 2012ko abenduaren 31: "El Gobierno Vasco pide a Bolivia que actúe con transparencia y justicia con Iberdrola".
¿Quién es el Gobierno Vasco para meterse en un tema de Bolivia? Pero trayendo la pregunta al tema que nos trae aquí. Por qué no un titular de un comunicado del Gobierno Vasco que diga: El Gobierno Vasco pide a Iberdrola que actúe con transparencia y justicia con la ciudadanía vasca.
¿Por qué no Un titular y un comunicado en los mismos términos? ¿Por qué se meten ustedes en una cuestión de Bolivia cuando le expropian a Iberdrola?
Eta hor bai, irmotasun askorekin irtetzen zarete komunikatu bat egiten eta orain ez eta batzarrak ezkutuan eginda. Zergatik ez dira publikoak egiten?
Uste dugu askoz gehiago egin daitekeela eta ez duzuela egiten.